laion/Wikipedia-Exotic huggingface dataset:
কেচুয়া ভাষাসমূহ

কেচুয়া বা রুনা সিমি বা কিচ্‌ওয়া দক্ষিণ আমেরিকার একটি আদিবাসী আমেরিকান ভাষা। কেচুয়া প্রাচীন ইনকা সাম্রাজ্যের ভাষা ছিল। বর্তমানে এটির অনেকগুলি উপভাষায় দক্ষিণ আমেরিকার সর্বত্র প্রায় এক কোটি মানুষ কথা বলেন। পেরু, বলিভিয়ার দক্ষিণ-পশ্চিম ও মধ্যাঞ্চল, ইকুয়েডর ও কলম্বিয়ার দক্ষিণাঞ্চল, আর্জেন্টিনার উত্তর-পশ্চিমাঞ্চল এবং চিলির উত্তরাঞ্চলে এই ভাষাটি প্রচলিত। ভৌগোলিক বিস্তারের দিক থেকে এটি দুই আমেরিকা মহাদেশের সবচেয়ে বেশি প্রচলিত আদিবাসী আমেরিকান ভাষা। কেচুয়া একটি নিয়মিত সংশ্লেষণাত্মক ভাষা। বাক্যে এর পদক্রম কর্তা-কর্ম-ক্রিয়া। ভাষাটিতে প্রচুর প্রত্যয় আছে, যেগুলি শব্দের সাথে যুক্ত হয়ে এদের অর্থের সূক্ষ্ম পরিবর্তন আনতে পারে। কেচুয়া ভাষার বিশেষ বৈশিষ্ট্য হল এর ক্রিয়া কর্তা ও কর্ম উভয়ের সাথে সাযুজ্য রক্ষা করে, এটিতে তথ্যের উৎস ও সত্যতাজ্ঞাপক চিহ্নের ব্যবহার হয়, বাক্যে কোন অংশটি মূল তথ্য বা টপিক, তা নির্দেশকারী চিহ্নের প্রয়োগ হয়, ইত্যাদি।
জুলু ভাষা

জুলু ভাষা (isiZulu ইসিজ়ুলু) একটি দক্ষিণ বান্টু ভাষা। ভাষাটি দক্ষিণ আফ্রিকার কোয়াজুলু-নাটাল প্রদেশে (প্রাক্তন জুলুল্যান্ড) প্রচলিত। ধারণা করা হয়, জুলু জাতির লোকেরা আফ্রিকার পূর্ব উপকূল ধরে এবং মধ্য আফ্রিকা থেকে ১৬শ শতকের পূর্বে এখানে বসতি স্থাপন করে। স্থানীয় খোইসান জাতির লোকেদের সাথে সংস্পর্শের ফলে জুলুদের ভাষায় তাদের অনেক শব্দ ঢুকে পড়ে। এদের মধ্যে শীৎকার ধ্বনিগুলি অন্যতম। এর ধ্বনিব্যবস্থাটিতে তিন ধরনের শীৎকার ধ্বনি রয়েছে, যেগুলি সম্ভবত খোইসান ভাষাগুলি থেকে ধার করা। বান্টু ভাষাগুলির মধ্যে কেবল জুলুর মতো দক্ষিণ বান্টু ভাষাগুলিতেই এই শীৎকার ধ্বনি দেখতে পাওয়া যায়। জুলু ভাষা অন্যান্য ভাষা থেকে, বিশেষ করে আফ্রিকান্স ও ইংরেজি ভাষা থেকে বহু শব্দ ধার করেছে। বেশিরভাগ জুলু শব্দ একটি স্বরধ্বনিতে শেষ হয়। জুলু ভাষাটি নাইজার-কঙ্গো ভাষাপরিবারের বেনুয়ে-কঙ্গো শাখার বান্টু দলের দক্ষিণ-পূর্ব তথা ন্‌গুনি উপগ্রুপের একটি সদস্য ভাষা। জুলু ভাষার সাথে অন্যান্য গুনি (Nguni ঙ্গুনি) ভাষা যেমন খোসা (দক্ষিণ আফ্রিকা|দক্ষিণ আফ্রিকায়]] প্রচলিত), সুয়াটি (দক্ষিণ আফ্রিকা ও সোয়াজিল্যান্ডে প্রচলিত) এবং ডেবেলে (Ndebele ন্ডেবেলে) (দক্ষিণ আফ্রিকা ও মোজাম্বিকে প্রচলিত) ভাষার ঘনিষ্ঠ সম্পর্ক আছে। এই ভাষাগুলি পরস্পর বোধগম্য, কিন্তু রাজনৈতিক ও সাংস্কৃতিক কারণে এগুলিকে আলাদা ভাষা হিসেবে গণ্য করা হয়। ভাষাবৈজ্ঞানিক দৃষ্টিকোণ থেকে জুলু ও খোসা ভাষা একই ভাষার দুইটি উপভাষা হিসেবে গণ্য হবার যোগ্য, কিন্তু জুলু ও খোসা জাতির লোকেরা নিজেদেরকে ভিন্ন জাতির ও ভিন্ন ভাষার লোক মনে করে। খোসা, সুয়াটি ও ডেবেলে ভাষাভাষী লোকেরা খুব সহজেই জুলু ভাষা বুঝতে পারেন। নাটাল থেকে জিম্বাবুয়ে পর্যন্ত ভাষাটি একটি আন্তর্জাতিক ভাষা হিসেবে ব্যবহৃত হয়। জুলু থেকে উদ্ভূত একটি পিজিন ভাষা, ফানাগালো, একটি বাণিজ্য ভাষা হিসেবে দক্ষিণ আফ্রিকার শহর ও খনি এলাকাগুলিতে সুপ্রচলিত। জুলু দক্ষিণ আফ্রিকা প্রজাতন্ত্রের ১১টি সরকারি ভাষার একটি। দক্ষিণ আফ্রিকার প্রায় ৯২ লক্ষ মানুষের মাতৃভাষা জুলু; এরা মূলত কোয়াজুলু-নাটাল প্রদেশের উত্তরাংশে বাস করে। এছাড়াও সোয়াজিল্যান্ড, বতসোয়ানা, লেসোথো, মালাউই এবং মোজাম্বিকে জুলু ভাষা প্রচলিত। সব দেশ মিলিয়ে জুলু ভাষার মাতৃভাষীর সংখ্যা প্রায় ৯৫ লক্ষ এবং দ্বিতীয় ভাষা হিসেবে জুলুভাষীর সংখ্যা আরও প্রায় ১ কোটি ৫৭ লক্ষ। দক্ষিণ আফ্রিকার অন্যান্য আফ্রিকান ভাষাগুলির মত জুলু ভাষার মর্যাদাও জটিল। ১৯৫৩ সালের বান্টু শিক্ষা আইন অনুসারে জুলু ভাষায় শিক্ষা দান বৈধ। বর্তমানে প্রাথমিক বিদ্যালয়ে দ্বিতীয় শ্রেণী পর্যন্ত শিক্ষার মাধ্যম হিসেবে জুলু ভাষা ব্যবহৃত হয়। দশম শ্রেণী পর্যন্ত এই বিদ্যালয়ের একটি পাঠ্য বিষয় হিসেবে অন্তর্ভুক্ত। মাধ্যমিক পর্যায়ের বিদ্যালয়ে জুলুভাষী ছাত্রদের ইংরেজিতে পড়ানো হয়। আর বিশ্ববিদ্যালয় পর্যায়ের সমস্ত পড়াশোনা ইংরেজি বা আফ্রিকান্স ভাষাতে সম্পন্ন হয়। ১৮৫৯ সালে জুলু ভাষার প্রথম ব্যাকরণ প্রকাশিত হয়। ১৯৩০-এর পর থেকে জুলু ভাষায় বই প্রকাশনা ধীরে ধীরে বৃদ্ধি পেয়েছে। দক্ষিণ আফ্রিকান ব্রডকাস্টিং কর্পোরেশনের জুলু ভাষায় বেতার ও টেলিভিশন চ্যানেল আছে। জুলু ভাষার বেশ কিছু সংবাদপত্র ও সাময়িকীও প্রকাশিত হয়।
ইব গভর্নরেট

ইব (আরবি: إِبّ إِبّ ʾIbb) হলো ইয়েমেনের একটি গভর্নরেট। এটির দক্ষিণ-পশ্চিমে তাইজ গভর্নরেট, দক্ষিণ-পূর্বে অ্যাড দালি' গভর্নরেট, উত্তরে ধামার গভর্নরেট, পূর্বে আল বায়দা' গভর্নরেট এবং আল হুদায়দাহ গভর্নরেটের সামান্য সীমান্তে আছে। এর আয়তন ৫,৩৪৪ বর্গ কিমি। ২০০৪ সালের আদম শুমারির হিসাবে এর আনুমানিক জনসংখ্যা প্রায় ১৬৬৬৫০০০ জন। এটি ইয়েমেনের সান'আ শহরের বাইরে সবচেয়ে ঘনবসতিপূর্ণ গভর্নরেট। এর রাজধানী হল ইব। এটিতে জিবলাসহ অত্যন্ত গুরুত্বপূর্ণ ঐতিহাসিক শহর আছে। প্রদেশটিতে ইয়ারিম, বা'দান এবং আল-সাবরাহের মতো ঐতিহাসিক জেলা রয়েছে। ইব শহর ইয়েমেন হাইল্যান্ডসের দক্ষিণ-পশ্চিম দিকে অবস্থিত। এটি তায়েজ শহর এবং তিহামা উপকূলে নাটকীয়ভাবে নেমে গেছে। এছাড়াও দক্ষিণে ৩০৭০ মিটার উঁচু জাবাল সাবিরের চিত্তাকর্ষক দৃশ্য রয়েছে। এপ্রিল থেকে অক্টোবর মাস পর্যন্ত এটি উচ্চ-স্তরের দক্ষিণ-পশ্চিম মৌসুমী প্রবাহকে ধরে রাখে। তার কারণে ইব গভর্নরেট আরবের সবচেয়ে আর্দ্র স্থান। যদিও আবহাওয়া সংক্রান্ত তথ্য অত্যন্ত দুর্বল। বার্ষিক বৃষ্টিপাত অঅনুমানিক ১০০০ মিমি (৪০ ইঞ্চি) এর বেশি। কিছু অনুমান অনুযায়১৫০০ মিমি (৬০ ইঞ্চি) পর্যন্ত হতে পারে। নভেম্বর থেকে ফেব্রুয়ারি পর্যন্ত সামান্য বৃষ্টিপাত হয়। তবে বছরের বাকি অংশে সম্ভবত কমপক্ষে ১০০ মিমি (প্রতি মাসে ৪ ইঞ্চি) বৃষ্টি হয়। এর তাপমাত্রা উষ্ণ, দিনে গড় প্রায় ৩০°সে (৮৬°ফা) কিন্তু রাত বেশ ঠান্ডা। প্রচুর বৃষ্টিপাতের কারণে, ইব "উর্বর প্রদেশ" নামে পরিচিত। শহুরের কেন্দ্রের বাইরে গভর্নরেটের প্রায় পুরো এলাকা উঁচু ভূখণ্ড থাকা সত্ত্বেও চাষাবাদ করা হয়। এ ছোট এলাকায় উৎপাদিত ফসলের পরিমাণ অসাধারণভাবে বেশি। কাত বিশেষভাবে গুরুত্বপূর্ণ, তবে গম, বার্লি, তিল এবং জরি হল ইব শহরের বাইরের বেশিরভাগ মানুষের খাদ্যের প্রধান উৎস। মৌসুমী বৃষ্টি থেকে পানির ব্যবস্থাপনা ও সঞ্চয় করার জন্য অত্যাধুনিক ব্যবস্থা শুষ্ক মৌসুমে অতিরিক্ত ফসল উৎপাদন করা হয়। এই অত্যাধুনিক কৃষি ইবকে অত্যন্ত ঘনবসতিপূর্ণ গ্রামীণ জনসংখ্যাকে সমর্থন করে। যার ঘনত্ব ৫০০ জন/বর্গ কিমি পর্যন্ত আদ্রতাপূর্ণ এলাকায় স্বাভাবিক। সাম্প্রতিক বছরগুলিতে, ইব গভর্নরেট সরকারি নীতির প্রতিবাদে অসংখ্য আন্দোলন হয়েছে। ১৯৯৯ সাল থেকে সরকারবিরোধী সবচেয়ে উল্লেখযোগ্য। বিক্ষোভকারীরা হলো ইব এবং আশেপাশের এলাকার স্থানীয় বাসিন্দা। ইব গভর্নরেটে ২০টি জেলা আছে। এই জেলাগুলিতে আরও উপ-জেল আছে। উপজেলার অধীন অনেক গ্রাম আছে: আল ধিহার জেলা আল মাখাদির জেলা আল মাশান্নাহ জেলা আল কাফর জেলা আল উদয়ন জেলা একটি নাদিরা জেলা আর রাদমাহ জেলা সবরাহ জেলা হিসেবে সাদ্দাহ জেলা হিসেবে সায়ানী জেলা হিসেবে আশ শাইর জেলা বা'দান জেলা ধী আস সুফল জেলা দূর আল উদয়ন জেলা হাজম আল উদয়ন জেলা হুবাইশ জেলা আইবিবি জেলা জিবলাহ জেলা মুধাইখিরা জেলা ইয়ারিম জেলা সারওয়াত পর্বত জাবাল হুবাইশ, ইয়েমেন জাবাল সুমারাহ, ইয়েমেন
সুইডীয় ভাষা

সুইডীয় ভাষা (সুইডীয় ভাষায়: svenska স্‌ভ়েন্‌স্কা, ইংরেজি ভাষায়: Swedish সুইডিশ্‌) ইউরোপ মহাদেশের একটি ভাষা। ভাষাটি ইন্দো-ইউরোপীয় ভাষা-পরিবারের জার্মানীয় শাখার উত্তর (স্ক্যান্ডিনেভীয়) দলের অন্তর্গত। ভাষাটি ডেনীয় ও নরওয়েজীয় ভাষার সাথে ঘনিষ্ঠভাবে সম্পর্কিত। সুইডেন, ফিনল্যান্ড এবং অলান্দ দ্বীপে প্রায় ৯০ লক্ষ লোক এই ভাষায় কথা বলেন। সুইডীয় সুইডেনের কার্যত (de facto) জাতীয় ভাষা। ফিনল্যান্ডে ফিনীয় ভাষার সাথে এটিও একটি সরকারী ভাষা এবং ফিনল্যান্ডের স্কুলে সুইডীয় শিক্ষা বাধ্যতামূলক। সুইডীয় ইউরোপীয় ইউনিয়নেরও একটি সরকারী ভাষা। ৯ম শতকের দিকে প্রাচীন নর্স ভাষা প্রাচীন পশ্চিমী নর্স (নরওয়ে ও আইসল্যান্ড) এবং প্রাচীন পূর্বী নর্স (সুইডেন ও ডেনমার্ক) - এই দুই ভাষায় বিভক্ত হয়ে যায়। ১২শ শতকে প্রাচীন পূর্বী নর্স থেকে সুইডীয় ও ডেনীয় ভাষার স্বতন্ত্র ভাষা হিসেবে উৎপত্তি ঘটে। এগুলি ১৩শ শতকে যথাক্রমে প্রাচীন সুইডীয় ও প্রাচীন ডেনীয় ভাষায় রূপ নেয়। মধ্যযুগে এই দুইটি ভাষাই বাল্টীয় ও উত্তর সাগরীয় এলাকায় প্রচলিত হানজেয়াটীয় লিগের সার্বজনীন ভাষা মধ্য নিম্ন জার্মান ভাষার প্রভাবাধীন ছিল। ১২০০ সাল পর্যন্ত কেবল কবরস্তম্ভে রুনীয় লিপিতে লেখা খোদাইকর্মেই প্রাচীন সুইডীয় ভাষার নিদর্শন মেলে। ১৩শ শতকে ভাষাটি লাতিন লিপিতে লেখা শুরু হয়। ১৪শ শতকেই দুইটি প্রধান উপভাষার উপর ভিত্তি করে আদর্শ লিখিত সুইডীয় ভাষার উৎপত্তি ঘটে ও সমগ্র সুইডেনে এটি ছড়িয়ে পড়ে। আদি মধ্যযুগীয় সুইডীয় ভাষার ব্যাকরণ আধুনিক সুইডীয় ভাষার তুলনায় জটিল ছিল। বিশেষ্য, বিশেষণ, সর্বনাম ও কিছু সংখ্যাবাচক শব্দ চারটি কারক ও তিনটি লিঙ্গ দ্বারা চিহ্নিত হত। বর্তমান আধুনিক সুইডীয় ভাষায় কারকের সংখ্যা কমে মাত্র দুইটিতে দাঁড়িয়েছে (কর্তা ও সম্বন্ধ), আর লিঙ্গের সংখ্যা কমে হয়েছে দুই। ক্রিয়াগুলিও আগে বচন, পুরুষ ও ভাবভেদে রূপ পরিবর্তন করত। বর্তমানে ক্রিয়ারূপের জটিলতা অনেকটাই কমে এসেছে। সুইডীয় ভাষাকে তিনটি প্রধান উপভাষায় ভাগ করা যায়: উত্তরাঞ্চলীয় সুইডীয় ভাষা (নর্লান্দ) পূর্বাঞ্চলীয় সুইডীয় ভাষা (ফিনল্যান্ডীয় সুইডীয় ভাষা, ইস্তোনীয় সুইডীয় ভাষা) স্‌ভেয়া, গুতনিস্কা তৃতীয়োক্ত স্‌ভেয়া উপভাষাটি, যা স্টকহোম, উপ্পসালা, লুন্দ, গোটেনবুর্গ ও হেলসিংকি শহরে প্রচলিত, আদর্শ সুইডীয় ভাষার ভিত্তি। Svenska språknämnden নামের সরকারি ভাষা বোর্ড ভাষাটির আদর্শ রূপ কেমন হবে, তা স্থির করেন। সুইডীয় ভাষার শব্দভাণ্ডারের মূল অংশ প্রাচীন জার্মানীয় ভাষা থেকে এসেছে। সুইডেনে খ্রিস্টধর্মের আগমনের পর ও জ্ঞানচর্চার বৃদ্ধির সাথে সাথে লাতিন ও গ্রিক ভাষা থেকে বহু বিদেশী শব্দ সুইডীয়তে প্রবেশ করে। ১৩শ-১৬শ শতকে হানসেয়াটিক লিগের সময়ে এই ভাষায় নিম্ন জার্মান শব্দের আগম হয়। ১৭শ শতকে জার্মান ভাষা থেকে এবং ১৭শ ও ১৮শ শতকে ফরাসি ভাষা থেকে সুইডীয় ভাষায় প্রচুর শব্দ ঋণ নেয়া হয়। সুইডীয় ভাষা একটি বিশেষ উচ্চারণ-ভঙ্গি বা অ্যাক্‌সেন্টে উচ্চারিত হয়। এতে ঝোঁক ও সুর দুইয়েরই প্রাধান্য আছে, ফলে মনে হতে পারে সুইডীয় বক্তা যেন ছন্দময় গান গাইছেন। ১৯০৬ সালে সুইডীয় ভাষার বানানের সরলীকরণের উপর একটি সংস্কার করা হয়। "Svenska talas också i Finland"। Svenska språket (সুইডিশ ভাষায়)। ৭ ডিসেম্বর ২০১৮। ১৬ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কঙ্গো ভাষা

কঙ্গো বা কিকঙ্গো একটি বান্টু ভাষা যাতে গণতান্ত্রিক কঙ্গো প্রজাতন্ত্র, কঙ্গো এবং অ্যাঙ্গোলাতে বসবাসরত বাকঙ্গো ও বান্দুন্দু জাতির লোকেরা কথা বলে থাকে। এটি একটি সুরপ্রধান ভাষা। এই ভাষার উপর ভিত্তি করে কিতুবা নামের একটি ক্রেওল সৃষ্টি হয়েছে যা পশ্চিম মধ্য আফ্রিকার বেশির ভাগ এলাকা জুড়ে একটি সার্বজনীন ভাষা বা লিঙ্গুয়া ফ্রাংকা। এই অঞ্চল থেকে অনেক ক্রীতদাস বিক্রি করে উত্তর আমেরিকা এবং দক্ষিণ আমেরিকা মহাদেশে নিয়ে যাওয়া হয়। এ কারণে ব্রাজিল, কলম্বিয়া, জামাইকা, কিউবা এবং হাইতিতে প্রচলিত বিভিন্ন আফ্রিকান ধর্মগুলির ধর্মীয় অনুষ্ঠানে এই ভাষাটির ক্রেওলীকৃত রূপের ব্যবহার পরিলক্ষিত হয়। বর্তমানে কঙ্গো ভাষা আফ্রিকার প্রায় ৭০ লক্ষ লোকের মাতৃভাষা। আরও প্রায় ২০ লক্ষ লোক দ্বিতীয় ভাষা হিসেবে এটিতে কথা বলতে পারে। এথ্‌নোলগে কঙ্গো (১৮তম সংস্করণ, ২০১৫) Ethnologue entry for the Kongo language কঙ্গো - ইংরেজি অভিধান PanAfrican L10n page on Kongo
ধলে জেলা

ধলে জেলা (আরবি: مديرية الضالع ) হলো ইয়েমেনের ধলে গভর্নরেটের একটি জেলা। ২০০৩ সালের আদম শুমারির হিসাবে এ জেলার জনসংখ্যা ৮০২১৩ জন। "Districts of Yemen"। Statoids। ২৯ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ১৭, ২০১০।
কাজাখ ভাষা

কাজাখ ভাষা (কাজাখ ভাষায়: Qazaq tili ক্বজ়ক্ব্‌ তিলি) আলতায়ীয় ভাষাপরিবারের তুর্কীয় শাখার একটি সদস্য ভাষা। ভাষাটি কিরগিজ ভাষার সাথে ঘনিষ্ঠ সম্পর্কযুক্ত। অন্য সমস্ত তুর্কীয় ভাষার মত কাজাখ ভাষাটিও চাগাতাই তুর্কীয় ভাষা থেকে উৎপন্ন হয়েছে বলে ধারণা করা হয়। চাগাতাই তুর্কীয় ভাষা একটি বিলুপ্ত ভাষা যা অতীতে এককালে গোটা মধ্য এশিয়ার আন্তর্জাতিক ভাষা ছিল। চাগাতাই শব্দটি মঙ্গোল সাম্রাজ্যের পশ্চিমাংশের চাগাতাই খানাত বা রাজ্য থেকে এসেছে। চেঙ্গিস খানের দ্বিতীয় পুত্র চাগাতাই খান এই রাজ্যটি শাসন করতেন। চাগাতাই তুর্কীয় ভাষাটি আরবি হরফে লিখিত হত এবং এটি আরবি ও ফার্সি ভাষা দ্বারা প্রভাবিত হয়েছিল। ১৪শ শতকে সামারকন্দের তৈমুর লঙ চাগাতাই রাজ্য দখল করেন। পরবর্তীতে তৈমুরের বংশধরদেরকে উজবেক জাতি চাগাতাই রাজ্য থেকে উৎখাত করে। এই উজবেকদেরই একটি বিচ্ছিন্নতাবাদী দল হিসেবে কাজাখদের উদ্ভব হয়। ১৯১৭ সালে উজবেক ও কাজাখ উভয় জাতিই সোভিয়েত ইউনিয়নের অংশে পরিণত হয়। ১৯৮৯ সালে সোভিয়েত ইউনিয়নের পতনের পর উজবেকিস্তান ও কাজাখস্তান স্বাধীন দুইটি রাষ্ট্রে পরিণত হয়। ১৯৮৯ সালে রুশ ভাষার সাথে কাজাখ ভাষাকে কাজাখস্তানের সরকারি ভাষা করা হয়। কাজাখ ভাষাতে কাজাখস্তানের প্রায় ৬৫ লক্ষ লোক কথা বলেন। এদের বেশিরভাগই জাতিগতভবে কাজাখ। এছাড়াও আফগানিস্তান, চীন, ইরান, কিরগিজস্তান, মঙ্গোলিয়া, রাশিয়া, তুরস্ক, তুর্কমেনিস্তান, ইউক্রেন, ও উজবেকিস্তানে কাজাখ ভাষা প্রচলিত। এথ্‌নোলগ অনুসারে সারা বিশ্বে কাজাখ ভাষাভাষীর সংখ্যা প্রায় ৮০ লক্ষ। ১৯৪১ সালে স্তালিন ভোলগা নদীর অববাহিকায় বসবাসকারী জার্মানভাষী একটি জনপদকে কাজাখস্তানে নির্বাসিত করেন; এরা পরে কাজাখ ভাষায় কথা বলা শুরু করে এবং সোভিয়েত ইউনিয়নের পতনের পর জার্মানিতে ফিরে আসলে জার্মানিতেও কাজাখভাষী একটি সংখ্যালঘু সম্প্রদায় গঠিত হয়। কাজাখস্তানের ১ কোটি ৭০ লক্ষ জনসংখ্যার ৪০% জাতিগতভাবে কাজাখ, আরও ৪০% রুশ জাতির লোক এবং বাকীরা অন্য জাতির স্লাভ ও জার্মান। যদিও কাজাখ ভাষা কাজাখস্তানের রাষ্ট্রভাষা, তা সত্ত্বেও এখানে রুশ ভাষার আধিপত্য অনস্বীকার্য। বেশির ভাগ ছাত্রকেই রুশ ভাষায় শিক্ষা দেওয়া হয়, তবে ইদানীং শিক্ষার মাধ্যম হিসেবে কাজাখ ভাষার ব্যবহার উৎসাহিত করা হচ্ছে। বেশির ভাগ ব্যবসায়িক ও সরকারি কর্মাকাণ্ড এখনও রুশ ভাষাতেই চলে। কাজাখদের অধিকাংশই রুশ ভাষা জানলেও কাজাখস্তানে বসবাসরত খুব কম রুশই কাজাখ ভাষা শেখার ব্যাপারে আগ্রহ দেখিয়েছে। সম্প্রতি কাজাখস্তানের সরকার আইন করে ২০০৮ সালের মধ্যে সরকারী সমস্ত কর্মকাণ্ডে শুধুমাত্র কাজাখ ভাষার ব্যবহার বাস্তবায়নের পরিকল্পনা হাতে নিয়েছেন। Online Kazakh cyrillic transliteration www.cesty.in Kazakh language, alphabet and pronunciation Aliya S. Kuzhabekova, "Past, Present and Future of Language Policy in Kazakhstan" (M.A. thesis, University of North Dakota, 2003) Kazakh Cyrillic–Latin–Arabic converter Russian–Kazakh Kazakh–Russian dictionary Kazakh language recordings ওয়েব্যাক মেশিনে আর্কাইভকৃত ২৩ জুন ২০২২ তারিখে, British Library Kazakh - Apertium Kazakh<>Turkish Dictionary Kazakhstan ওয়েব্যাক মেশিনে আর্কাইভকৃত ২৬ ডিসেম্বর ২০১৮ তারিখে in the CIA World Factbook US Peace Corps Kazakh Language Courses transcribed to HTML
আল আজারিক জেলা

আল আজারিক জেলা হল ইয়েমেনের ধলে গভর্নরেটের একটি জেলা। ২০০৩ সালের শুমারির হিসাবে এ জেলার জনসংখ্যা ৩৭২৯৫ জন। "Districts of Yemen"। Statoids। ২৯ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ১৭, ২০১০।
‌মং ভাষা

মং ভাষা (‌মং ভাষায়: হ্‌মং, আইপিএ: [m̥ɔ̃ŋ]) মং-মিয়েন ভাষা পরিবারের অন্তর্গত একটি ভাষা। এটি মূলত দক্ষিণ-পূর্ব এশিয়ায় ব্যবহৃত হয়। http://hmongstudies.org/LemoineHSJ6.pdf Lemoine, Jacques. "What is the actual number of the (H)mong in the World." Hmong Studies Journal, Vol 6, 2005.
জাহাফ জেলা

জাহাফ জেলা হল ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ২২৮৯৭ জন। "Districts of Yemen"। Statoids। সংগ্রহের তারিখ অক্টোবর ১৭, ২০১০।
নুওসু ভাষা

নুওসু ভাষা চীনে প্রচলিত একটি ভাষা। চীনা তিব্বতি পরিবারের অন্তর্গত ভাষাটি চীনের সিছুয়ান প্রদেশের দক্ষিণাংশে এবং ইউন্নান প্রদেশের উত্তরাংশে প্রায় ২০ লক্ষ মানুষের মুখের ভাষা, যাদের প্রায় ৬০% অন্য কোন ভাষাতে কথা বলেন না, এমনকি ম্যান্ডারিন চীনাও নয়। চীনে নুওসু ভাষাটিকে বৃহত্তর ই (yi) ভাষা-পরিবারের প্রধানতম ও আদর্শ ভাষা হিসেবে গণ্য করা হয় এবং স্কুল কলেজে একমাত্র এটিকেই শেখানো হয়। চীনা সরকার সমগ্র ভাষা পরিবারে ৬টি ভাষাকে স্বীকৃতি দিয়েছে এবং এগুলিতে প্রায় ৬০ লক্ষ লোক কথা বলেন।
আল হুসাইন জেলা

আল হুসাইন জেলা (আরবি: مديرية الحصين ) হলো ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৩৭১১৮ জন। "Districts of Yemen"। Statoids। ২৯ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ১৭, ২০১০।
আশ শোয়ায়েব জেলা

আশ শোয়ায়েব জেলা হলো ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৩৮২৬১ জন। আশ শোয়ায়েব জেলা (শুয়াইব) দ্রাঘিমাংশ (৪৪৮৩৩) পূর্ব দিকে এবং অক্ষাংশ (১৩.৮৩) উত্তর দিকে অবস্থিত। আল শুয়েব এডেনের উত্তর-পশ্চিমে ৩০০০ থেকে ৩৫০০ ফুট পর্যন্ত একটি মালভূমিতে অবস্থিত। এটির প্রায় ১৪০ মাইল দূরে শুয়াইব (উত্তর) এবং উত্তর (পশ্চিম) পূর্ব দিকে ধলে গভর্নরেট এবং দক্ষিণ দিকে [হালিমিন ডিরেক্টরেট] অবস্থিত। সবচেয়ে গুরুত্বপূর্ণ গ্রামগুলির মধ্যে: আল-আওয়াবেল (অধিদপ্তরের রাজধানী), আল মাদু, হাথারা, হাউফ, লাসবোর, কাজাহ, বাখায়েল, মাকলান, রাবাত, কাহরিহ, জাব্বাব, জাফর, লানাজুদ, লউদিহা, গাবেল কাদাপা, রাঘব। আল শুয়াইব জেলা একটি শীতল জলবায়ু উপভোগ করে। জেলার উল্লেখযোগ্য পর্বতমালার মধ্যে রয়েছে হায়েদ উরশি, জাবাল হারির এবং জাবাল খুদর। "Districts of Yemen"। Statoids। ২৯ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ১৭, ২০১০।  "Yemen: Al Dhale'e Governate" (পিডিএফ)। Humanitarian Response। United Nations Office for the Coordination of Humanitarian Affairs। মার্চ ৩০, ২০১৪। ২০২১-০৪-২২ তারিখে মূল (পিডিএফ) থেকে আর্কাইভ করা। সংগ্রহের তারিখ এপ্রিল ২৩, ২০২১।
ইলোকানো ভাষা

ইলোকানো ভাষা (/iːloʊˈkɑːnoʊ/) ফিলিপিন দ্বীপপুঞ্জের তৃতীয় বৃহত্তম ভাষা। ইলোকানো নামটির বুৎপত্তি এরকম: ই- "থেকে" + -লোক-"উপসাগর" + -আনো (স্পেনীয়) "অধিবাসী"; অর্থাৎ "উপসাগরের লোক"। ফিলিপিন দ্বীপপুঞ্জের লুজন দ্বীপের উত্তরাংশে প্রায় ৮০ লক্ষ লোকের মাতৃভাষা ইলোকানো। এছাড়া ফিলিপিনের অন্য অনেক অংশেও ভাষাটি প্রচলিত। উত্তর লুজনের প্রায় ২০ লক্ষ লোক দ্বিতীয় ভাষা হিসেবে এতে কথা বলতে পারে। দেশটির উত্তর অঞ্চলের জাতিগুলি রাষ্ট্রভাষা তাগালোগের পরিবর্তে ইলোকানো ভাষাতেই বেশি পারদর্শী। তবে বর্তমানে ইলোকানোর কোন সরকারি মর্যাদা নেই। কেবল প্রাথমিক শ্রেণীগুলিতে এটি শিক্ষা দেয়া হয়। ফিলিপিনের বিভিন্ন জাতির মধ্যে ইলোকানোরাই সর্বাগ্রে উত্তর আমেরিকায় বিপুল সংখ্যায় অভিবাসন গ্রহণ করে। হাওয়াই, ক্যালিফোর্নিয়া, প্রশান্ত মহাসাগরের উপকূলের উত্তর-পশ্চিম যুক্তরাষ্ট্র ও আলাস্কাতে এরা যথেষ্ট সংখ্যায় বিদ্যমান। হাওয়াই ও ক্যালিফোর্নিয়ার কিছু স্কুলে ইলোকানো ভাষা পড়ানো হয়। Bauer, Laurie (২০০৭)। The Linguistics Student's Handbook। Edinburgh: Edinburgh University Press।
আল হুশা জেলা

আল হুশা জেলা হল ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৬০১৭৮ জন। "Districts of Yemen"। Statoids। ২৯ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ১৭, ২০১০।
জুবান জেলা

জুবান জেলা হল ইয়েমেনের ধলে গভর্নরেটের একটি জেলা। ২০১৫ সালের হিসাবে এ জেলার জনসংখ্যা ৭৩৯৬০ জন। ইয়েমেনের জুবান জেলার মধ্যে অন্তত ৭৮টি উপ-জেলা রয়েছে। "Juban - Population"। city-facts। সংগ্রহের তারিখ জুলাই ২৫, ২০২১।  "Juban District Map"। WikiData। সংগ্রহের তারিখ জুলাই ২৫, ২০২১।
দামত জেলা

দামত জেলা হল ইয়েমেনের ধলে গভর্নরেটের একটি জেলা । ২০০৩ সালের হিসাবে এ জেলার জনসংখ্যা ৬০৯৪৪ জন। "Districts of Yemen"। Statoids। সংগ্রহের তারিখ অক্টোবর ১৭, ২০১০।
উইগুর ভাষা

উইগুর ভাষা ((/ˈwiːɡər/ ئۇيغۇر تىلى, Уйғур тили, Uyghur tili, Uyƣur tili or ئۇيغۇرچە, Uyghurche, Uyƣurqə), уйғурчәউইগুর্চ্যা) আলতায়ীয় ভাষাপরিবারের তুর্কীয় শাখার একটি সদস্য ভাষা। উত্তর-পশ্চিম গণচীনের সিঞ্চিয়াং উইগুর স্বায়ত্বশাসিত অঞ্চলের ৭২ লক্ষ উইগুর আদিবাসী এই ভাষায় কথা বলেন। এছাড়া কাজাকিস্তানের প্রায় ৩ লক্ষ লোক এতে কথা বলেন। এছাড়া মধ্য এশিয়ার অন্যান্য দেশ, যুক্তরাজ্য ও যুক্তরাষ্ট্রে এটি প্রচলিত। প্রাচীনকালে উইগুর জাতির লোকেরা বর্তমান মঙ্গোলিয়াতে বসবাস করত। সেখানে তারা একটি রাজ্য স্থাপন করেছিল। ৮৪০ সালে কিরগিজ হানাদারেরা তাদেরকে পরাজিত করে। এর পর কিছু উইগুর উত্তর চীনে চলে আসে। এদেরকে ইয়ুগুর বা হলুদ উইগুর বলা হয়। এদের ভাষা উইগুর ভাষা অপেক্ষা ভিন্ন। উইগুরদের আরেকটি বড় দল উত্তর-পূর্ব চীনের তুর্ফান অঞ্চলে বসতি স্থাপন করে, যেখানে তারা আরেকটি রাষ্ট্র স্থাপন করে, যেটি ১৫শ শতক পর্যন্ত স্থায়ী ছিল। এই লোকেরা যে ভাষায় কথা বলত, সেগুলিকে বর্তমানে উইগুর ভাষার তুর্ফান ও কাশগার উপভাষা হিসেবে গণ্য করা হয়। মধ্য এশিয়ায় চাগাতাই খানাত বা রাজত্ব প্রতিষ্ঠিত হলে উইগুর শব্দটি হারিয়ে যায়। এই রাজত্বের সরকারি ভাষা ছিল উজবেক ও উইগুরের মিশ্রণে তৈরি কৃত্রিম চাগাতাই ভাষা। ১৯২১ সালে আবার উইগুর শব্দটি আবার পুনরুজ্জীবিত করা হয় এবং উইগুর লোকেদেরকে চিহ্নিত করতে সরকারিভাবে শব্দটি ব্যবহার করা শুরু হয়। বর্তমানে যে আদর্শ উইগুর ভাষা প্রচলিত, তা চাগাতাই খানাতের পূর্ববর্তী উইগুর ভাষার চেয়ে অনেক আলাদা। ১৯শ শতকে পূর্ব তুর্কিস্তানের বিভিন্ন অঞ্চল থেকে বহু সংখ্যক উইগুর জাতির লোক ইলি নদীর তীরে বসতি স্থাপন করা শুরু করে। তাদের কথ্য বিভিন্ন উইগুর উপভাষা এবং ইলি উপত্যকার উপভাষাটি মিশ্রিত হয়ে আধুনিক আদর্শ উইগুর ভাষাটির জন্ম হয়েছে। উইগুরদেরকে চীনের ৫৬টি জাতির একটি জাতি হিসেবে স্বীকৃতি দেয়া হয়েছে। সিঞ্চিয়াং-এর প্রাদেশিক সরকারি ভাষা হিসেবে উইগুর ভাষা প্রতিষ্ঠিত। শিক্ষা ও গণমাধ্যমের সর্বত্র এটি ব্যবহৃত। প্রায় ৫০টি সংবাদপত্র ও সাময়িকী এবং ৬টির মত টেলিভিশন চ্যানেলে এই ভাষা ব্যবহার করা হচ্ছে। মাধ্যমিক থেকে বিশ্ববিদ্যালয় পর্যায় পর্যন্ত উইগুর ভাষায় শিক্ষার ব্যবস্থা আছে। বয়স্ক উইগুরেরা কেবল উইগুর ভাষাতেই কথা বলেন। অন্যদিকে তরুণ প্রজন্ম উইগুর ছাড়াও চীনা ভাষাতেও স্বচ্ছন্দ। কাজাকিস্তানের ৩ লক্ষ উইগুর জাতির লোকের ৮০%-এর মাতৃভাষা উইগুর ভাষা। কাজাকিস্তানের বেশির ভাগ তরুণ ও শিক্ষিত উইগুর রুশ ভাষাতেও কথা বলতে পারে। এথ্‌নোলগে উইগুর (১৮তম সংস্করণ, ২০১৫) "China"। Ethnologue।  "Uyghur – definition of Uyghur by the Free Online Dictionary, Thesaurus and Encyclopedia"। The Free Dictionary। সংগ্রহের তারিখ ৫ অক্টোবর ২০১৩।  "Define Uighur at Dictionary.com"। Dictionary.com। সংগ্রহের তারিখ ৫ অক্টোবর ২০১৩।  Engesæth 2009, p. 7 Dwyer 2005, pp. 12–13 "Uyghur language outlawed in schools of the Uyghur Autonomous Region". Language Log. 2017-08-01. টেমপ্লেট:চীনের ভাষা
ক্বাতাবাহ জেলা

ক্বাতাবাহ জেলা (আরবি: مديرية قعطبة, প্রতিবর্ণীকৃত: Qāʿaṭabah) হলো ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৯১২০৬ জন। "Districts of Yemen"। Statoids। সংগ্রহের তারিখ অক্টোবর ১৭, ২০১০।
লহু বোলতা ভী হৈ

লহু বোলতা ভী হৈ: সৈয়দ শাহ নওয়াজ কাদরী ও কৃষ্ণ কল্কি কর্তৃক লিখিত গ্রন্থ যেখানে ১৮৫৭ সালে মহা বিদ্রোহে নিহত অগণিত মুসলিমের আত্মত্যাগের ব্যাপারে আলোকপাত করা হয়েছে৷ বইটির হিন্দী সংস্করণে ১২৩৩ জন এবং উর্দূ সংস্করণে ১৭৬৮ জন মুসলিমদের পরিচয়কে বিধৃত করেছেন৷ আউটলুক-এ লেখক বিমল কুমারের মতে, বইটিতে মুসলিম লিগের গঠনের ঐতিহাসিক পরিস্থিতি উল্লেখ করা হয়েছে এবং মুসলিমদের নিয়ে কংগ্রেসের অভ্যন্তরীণ নানান রাজনীতির বর্ণনাও রয়েছে। ১৮৫৭ সালের যুদ্ধ হিন্দু-মুসলমান একসাথে লড়েছিল এবং সেই যুদ্ধে "এক লক্ষ মুসলমান" নিহত হয়। কানপুর থেকে ফারুখাবাদের রাস্তার পাশে সমস্ত গাছে আলেমদের ফাঁসি দেওয়া হয়৷ একইভাবে দিল্লির চাঁদনি চক থেকে খাইবার পর্যন্ত সব গাছে ওলামাদের ফাঁসি দেওয়া হয়। ১৪ হাজার উলামায়ে কেরামকে মৃত্যুদণ্ড দেওয়া হয়েছিল৷ উর্দু সংবাদপত্র সিয়াসাত অনুসারে এই বইটিতে ৪৩ জন মহিলা এবং ১৭২৫ জন পুরুষ অবদানকে সংক্ষেপে তুলে ধরা হয়েছে। আমিনা তৈয়্যবজি, বেগম কুলসুম সিয়ানি, নিশাত আলনিসা-ই-বেগম (বেগম হাসরাত মোহানি), আবাদি বানো বেগম (বি আম্মান), রিহানা তৈয়্যবজি এবং অরুনা আসিফ আলী দের ভূমিকাও আলোচনা করা হয়েছে৷ দারুল উলুম দেওবন্দ क़ादरी, सैय्यद शाहनवाज़ अहमद; कल्कि, कृष्ण (২০১৭)। लहू बोलता भी है: जंगे-आज़ादी-ए-हिन्द के मुस्लिम किरदार (হিন্দি ভাষায়)। Lokabandhu Rājanārāyaṇa ke loga। আইএসবিএন 978-81-934539-0-2।  विमल कुमार। "जंगे-आजादी में मुसलमानों की कुर्बानियां"। https://www.outlookhindi.com/ (ইংরেজি ভাষায়)।  |ওয়েবসাইট= এ বহিঃসংযোগ দেয়া (সাহায্য) "Tabsara: کتاب : لہو بولتا بھی ہے جنگ ِآزادی ہند کے مسلم کردار"।  लहू बोलता भी है flipkart पर ওয়েব্যাক মেশিনে আর্কাইভকৃত ১ জানুয়ারি ২০২৩ তারিখে لہو بولتا بھی ہے جنگ ِآزادی ہند کے مسلم کردارflipkart पर ওয়েব্যাক মেশিনে আর্কাইভকৃত ১ জানুয়ারি ২০২৩ তারিখে
হাইতীয় ক্রেওল ভাষা

হাইতীয় ক্রেওল ভাষা (Kreyòl ayisyen; উচ্চারিত: [kɣejɔl ajisjɛ̃]), (সাধারণভাবে, প্রায়ই ক্রেওল অথবা Kreyòl বলা হয়ে থাকে), হল হাইতি কথ্য ভাষা,যাতে প্রায় ১২ মিলিয়ন লোক কথা বলে থাকেন। এই ১২ মিলিয়নের মধ্যে রয়েছে সম্পূর্ণ হাইতি এবং এর দেশের বাইরে বাহামা দ্বীপপুঞ্জ, কিউবা, কানাডা, ফ্রান্স, কেইম্যান দ্বীপপুঞ্জ, ফরাসি গায়ানা, মার্তিনিক, গুয়াদলুপ, বেলিজ, পুয়ের্তো রিকো, ডোমিনিকান প্রজাতন্ত্র, কোত দিভোয়ার, ভেনেজুয়েলা, এবং মার্কিন যুক্তরাষ্ট্রে যারা রয়েছেন, প্রায় দুই থেকে তিন মিলিয়ান। Raymond G. Gordon, Jr. (ed.)। "Haitian Creole French"। Ethnologue। সংগ্রহের তারিখ ২০০৮-১২-২২। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) উইকিপিডিয়া মুক্ত বিশ্বকোষ-এর হাইতীয় ক্রেওল ভাষা সংস্করণ উইকিমিডিয়া ইনকিউবেটরে Wiktionaryর হাইতীয় ক্রেওল ভাষা পরীক্ষা উইকিবইয়ে এই বিষয়ের উপরে একটি বই রয়েছে: Haitian Creole উইকিবিশ্ববিদ্যালয়ে Haitian Creole সম্পর্কে শেখার উপকরণ রয়েছে Haitian Creole - English - Haitian Creole Dictionary Creole Language and Culture - OpenCourseWare from the University of Notre Dame UN Declaration of Human Rights in Haitian Creole RFI — Kréyòl Palé Kréyòl Konprann (radio program) ওয়েব্যাক মেশিনে আর্কাইভকৃত ১৩ ফেব্রুয়ারি ২০০৬ তারিখে Common Creole Words and Phrases What is Haitian Creole? (By Hugues St.Fort) Saint Lucia Creole guide ওয়েব্যাক মেশিনে আর্কাইভকৃত ১৬ ডিসেম্বর ২০১১ তারিখে Google Translator supports Haitian Creole in alpha mode. Byki Learning Flashcards - for iPhone by Transparent Language Haitian Creole - English Medical Dictionary for iPhone, by Educa Vision Haitian Creole Swadesh list of basic vocabulary words (from Wiktionary's Swadesh list appendix)
খোসা ভাষা

খোসা ভাষা (Xhosa আ-ধ্ব-ব: [ˈkǁʰoːsa] শুনুন, বা isiXhosa ইসিǁখোসা) দক্ষিণ আফ্রিকার একটি সরকারি ভাষা। দক্ষিণ আফ্রিকার প্রায় ১৮% লোক, অর্থাৎ প্রায় ৮০ লক্ষ লোক খোসা ভাষায় কথা বলেন। বেশির ভাগ বান্টু ভাষার মতো খোসা ভাষাও একটি সুরপ্রধান ভাষা, অর্থাৎ একই ব্যঞ্জনধ্বনি ও স্বরধ্বনির সমন্বয়ে গঠিত শব্দ ভিন্ন ভিন্ন সুরে উচ্চারণ করলে তার ভিন্ন ভিন্ন অর্থ হয়। এই ভাষার আরেকটি বিশেষ বৈশিষ্ট্য হল এর শীৎকার ধ্বনিসমূহ। Xhosa ভাষার নামটি পর্যন্ত একটি শীৎকার ধ্বনি দিয়ে শুরু হয়েছে, যাকে X দ্বারা নির্দেশ করা হয়েছে। খোসা ভাষা লাতিন লিপিতে লেখা হয়। মৌলিক শীৎকার ধ্বনিগুলি প্রকাশের জন্য তিনটি বর্ণ ব্যবহার করা হয়। দন্ত্য শীৎকার ধ্বনির জন্য "c", পার্শ্বীয় শীৎকার ধ্বনির জন্য "x", এবং তালব্য শীৎকার ধ্বনির জন্য "q" বর্ণগুলি ব্যবহার করা হয়।